Dragans Stojkovičs

Dragans Stojkovičs (, ; dzimis  Nišā), zināms ar iesauku Piksi, ir serbu futbola treneris un bijušais futbolists. No 2021. līdz 2025. gadam Stojkovičs bija Serbijas futbola izlases galvenais treneris.

Futbolista karjeras laikā spēlējis Dienvidslāvijas, Francijas, Itālijas un Japānas klubos. 1984. gada vasaras olimpiskajās spēlēs ieguva trešo vietu Dienvidslāvijas futbola izlases sastāvā. Piedalījies arī 1988. gada vasaras olimpiskajās spēlēs, 1990. gada FIFA Pasaules kausā, 1998. gada FIFA Pasaules kausā, 1984. gada Eiropas čempionātā,  1992. gada Eiropas čempionātā un 2000. gada Eiropas čempionātā. 1990. gadā FIFA Pasaules kausa finālturnīrā Dragans Stojkovičs tika iekļauts turnīra simboliskajā izlasē.

No 2001. līdz 2005. gadam bija Serbijas Futbola asociācijas prezidents. 2008. gadā kļuva par Japānas kluba Nagoya Grampus galveno treneri. 2010. gadā uzvarēja J1 League, pēc šī panākuma tika atzīts par līgas gada labāko treneri. 2015. gada augustā Stojkovičs tika apstiprināts par Ķīnas Superlīgas kluba Guangzhou R&F galveno treneri un nostrādāja šajā amatā līdz 2020. gada janvārim. , savā dzimšanas dienā, viņš kļuva par Serbijas izlases galveno treneri. Viņa vadībā Serbija kvalificējās 2022. gada FIFA Pasaules kausa finālturnīram, kur neiekļuva izslēgšanas spēlēs, ar vienu punktu paliekot pēdējā vietā grupā. Arī 2024. gada Eiropas čempionāta finālturnīrā Serbija palika pēdējā vietā grupā ar diviem neizšķirtiem un vienu zaudējumu. Stojkovičs atkāpās no amata 2025. gada oktobrī pēc zaudējuma Albānijai savā laukumā ar 0:1 2026. gada FIFA Pasaules kausa kvalifikācijā.

 Sasniegumi 

 Spēlētāja karjera 
Red Star Belgrade

 Dienvidslāvijas Pirmā līga: 1987–88, 1989–90
 Dienvidslāvijas kauss: 1989–90

Marseille

 Francijas 1. divīzija: 1990–91
 UEFA Čempionu līga: 1992–93

 Atsauces 

 Ārējās saites 

Kategorija:1965. gadā dzimušie
Kategorija:Dienvidslāvijas futbolisti
Kategorija:1984. gada vasaras olimpisko spēļu dalībnieki
Kategorija:1988. gada vasaras olimpisko spēļu dalībnieki
Kategorija:1984. gada Eiropas čempionāta futbolā spēlētāji
Kategorija:1992. gada Eiropas čempionāta futbolā spēlētāji
Kategorija:2000. gada Eiropas čempionāta futbolā spēlētāji
Kategorija:1990. gada FIFA Pasaules kausa spēlētāji
Kategorija:1998. gada FIFA Pasaules kausa spēlētāji
Kategorija:Marseļas "Olympique" spēlētāji
Kategorija:Serbijas futbola izlases treneri
Kategorija:Dienvidslāvijas olimpiskie bronzas medaļnieki
Kategorija:2022. gada FIFA Pasaules kausa treneri
Kategorija:Dienvidslāvijas izlases futbolisti
Kategorija:Olimpiskie bronzas medaļnieki futbolā
Kategorija:Serbijas futbola treneri
Kategorija:FK Radnički Niš spēlētāji
Kategorija:2024. gada Eiropas čempionāta futbolā treneri